google/wiki40b huggingface dataset:
किष्किन्धाकाण्ड

किष्किन्धाकाण्ड वाल्मीकि कृत रामायण और गोस्वामी तुलसीदास कृत श्री राम चरित मानस का एक भाग (काण्ड या सोपान) है।
राम ऋष्यमूक पर्वत के निकट आ गये। उस पर्वत पर अपने मंत्रियों सहित सुग्रीव रहता था। सुग्रीव ने, इस आशंका में कि कहीं बालि ने उसे मारने के लिये उन दोनों वीरों को न भेजा हो, हनुमान को राम और लक्ष्मण के विषय में जानकारी लेने के लिये ब्राह्मण के रूप में भेजा। यह जानने के बाद कि उन्हें बालि ने नहीं भेजा है हनुमान ने राम और सुग्रीव में मित्रता करवा दी। सुग्रीव ने राम को सान्त्वना दी कि जानकी जी मिल जायेंगीं और उन्हें खोजने में वह सहायता देगा साथ ही अपने भाई बालि के अपने ऊपर किये गये अत्याचार के विषय में बताया। राम ने बालि का वध कर के सुग्रीव को किष्किन्धा का राज्य तथा बालि के पुत्र अंगद को युवराज का पद दे दिया।
राज्य प्राप्ति के बाद सुग्रीव विलास में लिप्त हो गया और वर्षा तथा शरद् ऋतु व्यतीत हो गई। राम के नाराजगी पर सुग्रीव ने वानरों को सीता की खोज के लिये भेजा। सीता की खोज में गये वानरों को एक गुफा में एक तपस्विनी के दर्शन हुये। तपस्विनी ने खोज दल को योगशक्ति से समुद्रतट पर पहुँचा दिया जहाँ पर उनकी भेंट सम्पाती से हुई। सम्पाती ने वानरों को बताया कि रावण ने सीता को लंका अशोकवाटिका में रखा है। जाम्बवन्त ने हनुमान को समुद्र लांघने के लिये उत्साहित किया।
भारतीय मौसम विज्ञान विभाग

इतिहास

1864 में चक्रवात के कारण कलकत्ता में हुई क्षति और 1866 और 1871 के अकाल के बाद, मौसम संबंधी विश्लेषण और संग्रह कार्य एक ढ़ांचे के अंतर्गत आयोजित करने का निर्णय लिया गया। नतीजतन, 1875 में भारतीय मौसम विज्ञान विभाग की स्थापना हुई। हेनरी फ्रांसिस ब्लैनफर्ड विभाग के पहले मौसम विज्ञान संवाददाता नियुक्त किया गए। मई 1889 में, सर जॉन एलियट तत्कालीन राजधानी कलकत्ता में वेधशालाओं के पहले महानिदेशक नियुक्त किया गए। मौसम विज्ञान विभाग का मुख्यालय 1905 में शिमला, फिर 1928 में पुणे और अंततः नई दिल्ली में स्थानांतरित किया गया। भारतीय मौसम विज्ञान विभाग स्वतंत्रता के बाद 27 अप्रैल 1949 को विश्व मौसम विज्ञान संगठन का सदस्य बना।

संगठन

मौसम विभाग का नेतृत्व मौसम विज्ञान के महानिदेशक करते हैं। प्रसिद्ध कृषि मौसम विज्ञानी डॉ॰ लक्ष्मण सिंह राठौड़ विभाग के तत्कालीन महानिदेशक हैं। भारत मौसम विज्ञान विभाग में उप महानिदेशकों द्वारा प्रबंधित कुल 6 क्षेत्रीय मौसम विज्ञान केंद्र आते हैं। यह चेन्नई, गुवाहाटी, कोलकाता, मुंबई, नागपुर, नई दिल्ली और हैदराबाद में स्थित हैं।
२८२८ ईसा पूर्व

२८२८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८२८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
झनक झनक पायल बाजे (1955 फ़िल्म)

संक्षेप

शास्त्रीय नृत्य के गुरु मंगल किसी सभा में नृत्यांगना नीला (संध्या) का नृत्य देखते हैं और फिर उनका पुत्र व शिष्य गिरधर (गोपी कृष्ण) नृत्य करने के लिए यह कह कर मैदान में उतरता है कि जो अभी देखा गया वह लटक मटक था नृत्य नहीं। नीला गिरधर के नृत्य से इतनी मोहित हो जाती है कि गुरु जी से अनुरोध करती है कि उसे अपनी शिष्या बना लें। पहले इन्कार करने के बाद अन्त में गुरु जी मान जाते हैं लेकिन नीला के आगे दो शर्तें रखते हैं। पहली शर्त यह कि वह अपना समस्त जीवन कला पर न्योछावर कर देगी और दूसरी यह कि अभी शीघ्र आने वाली एक नृत्य प्रतियोगिता में ताण्डव वाले प्रसंग में गिरधर के साथ युगल नृत्य करना होगा। नीला दोनों शर्तें मान लेती है और गिरधर और नीला प्रतियोगिता की तैयारी के लिये अभ्यास में लग जाते हैं। धीरे-धीरे दोनों को आपस में प्रेम होने लगता है। मणिलाल (मदन पुरी), जो कि एक अमीर आदमी है और नीला से शादी करने का मनसूबा बनाये हुये है, गुरु जी को समझाता है कि दोनों में आपस में प्रेम होने लगा है लेकिन गुरु जी उसकी बात की अनसुनी कर देते हैं।

जब गुरु जी कुछ समय के लिये जाते हैं, तो दोनों एक दूसरे के प्रेम प्रवाह में खो जाते हैं और अभ्यास करने के बजाय टहल कर अपना समय व्यतीत करते हैं। गुरु जी जब वापस लौटकर सारा नज़ारा देखते हैं तो क्रोधित होकर अपने पुत्र से नाता तोड़ने की बात करते हैं क्योंकि उनका मानना होता है कि अब किसी भी हाल में गिरधर नृत्य प्रतियोगिता नहीं जीत पायेगा। अपने प्रेमी का भविष्य डूबता हुआ देख नीला यह नाटक रचती है कि वह वास्तव में मणिलाल से प्रेम करती है। आहत गिरधर वापस लौट जाता है और अपने नृत्य अभ्यास में अपने को झोंक देता है। नीला नदी में डूबकर आत्महत्या करने की कोशिश करती है लेकिन एक साधू द्वारा बचा ली जाती है जो उसे अपने साथ ले जाते हैं और नीला कृष्ण भक्ति में लीन हो जाती है।

एक दिन गिरधर नीला के पास आता है और उससे अपने प्यार का इज़हार करता है लेकिन नीला उसको पहचानने से भी इन्कार कर देती है। क्रोधित होकर गिरधर अपने पिता के साथ वापस चला जाता है। प्रतियोगिता वाले दिन वह साधू नीला को उस मंदिर में ले जाते हैं जहाँ प्रतियोगिता होनी है। मणिलाल ने गिरधर को नीचा दिखाने के उद्देश्य से गिरधर की नयी सहनर्तकी को प्रतियोगिता में हिस्सा न लेने के लिए पहले ही मना लिया था। नीला उस नर्तकी की जगह ले लेती है और नृत्य के दौरान ही गिरधर को यह समझाने की कोशिश करती है कि उसने तो गिरधर के भविष्य की ख़ातिर यह सब स्वांग रचा था। गिरधर और नीला मिलकर एक अद्भुत युगल नृत्य प्रस्तुत करते हैं जिसकी वजह से भारत नटराजन का ख़िताब गिरधर को मिल जाता है। नीला मंच से बाहर जाने लगती है तो गुरु जी उससे अपनी गुरु दक्षिणा मांगते हैं। उसके राज़ी होने पर गुरु जी उसको मंच पर गिरधर के पास ले कर आते हैं और दोनों के घुंघरू आपस में बांध कर दोनों के विवाह की स्वीकृती प्रदान करते हैं।

बॉक्स ऑफ़िस

यह फ़िल्म बॉक्स ऑफ़िस में सुपर हिट की श्रेणी में आती है।
जारीडीह बाजार

जनसांख्यिकी

2011 की भारत की जनगणना के अनुसार, जरीडीह बाज़ार की आबादी 31,882 थी, जिनमें 16,649 पुरुष और 15,252 महिलाएँ थीं।  अनुसूचित जातियों की संख्या 4,641 और  अनुसूचित जनजातियों की संख्या 1,535 है।
भुरुङ्गामारी उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

भुरुंगामारी उपजिला बांग्लादेश के उत्तरी सीमान्तों में स्थित, रंगपुर विभाग के कुड़िग्राम जिले में स्थित है।
मजरुह सुल्तानपुरी

हिंदी फिल्मों को योगदान

मजरूह सुल्तानपुरी ने पचास से ज्यादा सालों तक हिंदी फिल्मों के लिए गीत लिखे। आजादी मिलने से दो साल पहले वे एक मुशायरे में हिस्सा लेने बम्बई गए थे और तब उस समय के मशहूर फिल्म-निर्माता कारदार ने उन्हें अपनी नई फिल्म शाहजहां के लिए गीत लिखने का अवसर दिया था। उनका चुनाव एक प्रतियोगिता के द्वारा किया गया था। इस फिल्म के गीत प्रसिद्ध गायक कुंदन लाल सहगल ने गाए थे। ये गीत थे-ग़म दिए मुस्तकिल और जब दिल ही टूट गया जो आज भी बहुत लोकप्रिय हैं। इनके संगीतकार नौशाद थे।
जिन फिल्मों के लिए आपने गीत लिखे उनमें से कुछ के नाम हैं-सी.आई.डी., चलती का नाम गाड़ी, नौ-दो ग्यारह, तीसरी मंज़िल, पेइंग गेस्ट, काला पानी, तुम सा नहीं देखा, दिल देके देखो, दिल्ली का ठग, इत्यादि।
पंडित नेहरू की नीतियों के खिलाफ एक जोशीली कविता लिखने के कारण मजरूह सुल्तानपुरी को सवा साल जेल में रहना पड़ा। 1994 में उन्हें फिल्म जगत के सर्वोच्च सम्मान दादा साहब फाल्के पुरस्कार से सम्मानित किया गया। इससे पूर्व 1980 में उन्हें ग़ालिब एवार्ड और 1992 में इकबाल एवार्ड प्राप्त हुए थे।

मौत

वे जीवन के अंत तक फिल्मों से जुड़े रहे। 24 मई 2000 को मुंबई में उनका देहांत हो गया।
मौर्यानन्द

महाभारत के पश्चात के नन्द वंश के राजा।
लखनपहाड़ी

भौगोलिक स्थिति

लखनपहाड़ी गोड्डा के उत्तरपश्चिम में स्थित है। लखनपहाड़ी जहाँ स्थित है वो पहाड़ी क्षेत्र है। पथरगामा यहाँ का सबसे समिप नगर है।

प्राकृतिक सुंदरता

यहाँ की प्राकृतिक सुंदरता अति मनोरम है। यह क्षेत्र पहाड़ों से घिरा है। यहाँ से निकट माँ योगनी एवं मनोकामना बाबा जैसे पूजास्थल स्थित है।
फदक

फदक (अरबी: فدك) उत्तरी अरब की भूमि में ख़ैबर स्थान में एक बाग (नख़लिस्तान) ओएसिस था, यह अब सऊदी अरब का हिस्सा है। मदीना से लगभग 140 किमी (87 मील) की दूरी पर, फदक अपने पानी के कुओं, तिथियों के लिए जाना जाता था , और हस्तशिल्प। जब मुसलमानों ने ख़ैबर की लड़ाई में खैबर के लोगों को हरा दिया था तब फदक का (नख़लिस्तान) ओएसिस इस्लामी पैगंबर हज़रत मुहम्मद साहब को दिए गए बगीचे का हिस्सा था, जिन्होंने इसे अपनी बेटी फातिमा (शिया के अनुसार) को उपहार दिया था। सुन्नी विचार यह है कि यह किसी को भी नहीं दिया गया था, लेकिन बानू हाशिम के रख-रखाव के लिए संरक्षित था।
टिहरी बाँध

इतिहास

टिहरी बांध परियोजना हेतु प्राथमिक जांच का काम 1961 में पूर्ण हो गया। इसके बाद इसके रूपरेखा तय करने का कार्य 1972 में हुआ। इसके लिए 600मेगा वाट का बिजली संयंत्र लगाया गया। इसके निर्माण का कार्य 1978 में शुरू हो गया, लेकिन आर्थिक, पर्यावरणीय आदि प्रभाव के कारण इसमें देरी हुई। इसके निर्माण का कार्य 2006 में पूरा हो गया।

इससे होने वाला खतरा उत्पन्न

संसद की एक समिति ने कहा है कि उत्तराखंड में टिहरी परियोजना द्वारा क्षेत्र में पौधारोपण कार्य नहीं करने के कारण भूस्खलन के रूप में बड़ा पर्यावरणीय खतरा उत्पन्न हो गया है और ऐसे में वृक्षारोपण दीर्घकालीन समाधान साबित हो सकते हैं. लोकसभा में पेश गृह मंत्रालय से संबंधित आपदा प्रबंधन पर याचिका समिति की रिपोर्ट में कहा गया है कि उत्तराखंड में 1400 मेगावाट का विद्युत उत्पादन कर रही टिहरी परियोजना ने क्षेत्र में पौधारोपण कार्य पर ध्यान नहीं दिया है जिससे पर्यावरण को खतरा उत्पन्न हुआ है.  समिति ने गौर किया कि पर्वतों पर बार-बार होने वाले भूस्खलन को कम करने में वृक्षारोपण दीर्घकालीन समाधान साबित हो सकता है. समिति ने गृह मंत्रालय से सिफारिश की कि वह राज्य सरकारों को सलाह दे कि ऐसी व्यवस्था बनाई जाए जिसमें स्थानीय लोगों को पौधारोपण कार्य कलापों में शामिल किया जा सके. साथ ही महात्मा गांधी राष्ट्रीय ग्रामीण रोजगार गारंटी योजना (मनरेगा) के कार्यकलापों को इसमें प्रभावी तरीके से शामिल करने की भी समिति ने सिफारिश की है।
करण (तर्कशास्त्र)

अनेक कारणों में जो असाधारण और व्यापारवान्‌ कारण होता है उसे करण कहते हैं। इसी को प्रकृष्ट कारण भी कहते हैं। असाधारण का अर्थ कार्य की उत्पत्ति में साक्षात्‌ सहायक होना। दंड, जिससे चाक चलता है, घड़े उत्पत्ति में व्यापारवान्‌ होकर साक्षात सहायक है, परंतु जंगल की लकड़ी करण नहीं है क्योंकि न तो वह व्यापारवान्‌ है और न साक्षात्‌ सहायक। नव्य न्याय में तो व्यापारवान्‌ वस्तु को करण नहीं कहते। उनके अनुसार वह पदार्थ जिसके बिना कार्य ही न उत्पन्न हो (अन्य सभी कारणों के रहते हुए भी) करण कहलाता है। यह करण न तो उपादान है और न निमित्त वस्तु, अपितु निमित्तगत क्रिया ही असाधारण और प्रकृष्ट कारण है। प्रत्यक्ष ज्ञान में इंद्रिय और अर्थ का सन्निकर्ष (संबंध) करण है अथवा इंद्रियगत वह व्यापार जिससे अर्थ का सन्निकर्ष होता है, नव्य मत में करण कहलाता है।
ईसबगोल

ईसबगोल (Plantago ovata) एक एक झाड़ीनुमा पौधा है जिसके बीज का छिलका कब्ज, अतिसार आदि अनेक प्रकार के रोगों की आयुर्वेदिक औषधि है। संस्कृत में इसे ' स्निग्धबीजम् ' कहा जाता है। ईसबगोल का उपयोग रंग-रोगन, आइस्क्रीम और अन्य चिकने पदार्थों के निर्माण में भी किया जाता है
'इसबगोल' नाम एक फारसी शब्द से निकला है जिसका अर्थ है 'घोड़े का कान', क्योंकि इसकी पत्तियाँ कुछ उसी आकृति की होती हैं।
इसबगोल के पौधे एक मीटर तक ऊँचे होते हैं, जिनमें लंबे किंतु कम चौड़े, धान के पत्तों के समान, पत्ते लगते हैं। डालियाँ पतली होती हैं और इनके सिरों पर गेहूँ के समान बालियाँ लगती हैं, जिनमें बीज होते हैं। इस पौधे की एक अन्य जाति भी होती है, जिसे लैटिन में 'प्लैंटेगो ऐंप्लेक्सि कैनलिस' कहते हैं। पहले प्रकार के पौधे में जो बीज लगते हैं उन पर श्वेत झिल्ली होती है, जिससे वे सफेद इसबगोल कहलाते हैं। दूसरे प्रकार के पौधे के बीज भूरे होते हैं। श्वेत बीज औषधि के विचार से अधिक अच्छे समझे जाते हैं। एक अन्य जाति के बीज काले होते हैं, किन्तु उनका व्यवहार औषध में नहीं होता।
इस पौधे का उत्पत्तिस्थान मिस्र तथा ईरान है। अब यह पंजाब, मालवा और सिंध में भी लगाया जाने लगा है। विदेशी होने के कारण प्राचीन आयुर्वेदिक ग्रंथों में इसका उल्लेख नहीं मिलता। आधुनिक ग्रंथों में ये बीज मृदु, पौष्टिक, कसैले, लुआबदार, आँतों को सिकोड़नेवाले तथा कफ, पित्त और अतिसार में उपयोगी कहे गए हैं।
यूनानी पद्धति के अरबी और फारसी विद्वानों ने इसकी बड़ी प्रशंसा की है और जीर्ण आमरक्तातिसार (अमीबिक डिसेंट्री), पुरानी कोष्ठबद्धता इत्यादि में इसे उपयोगी कहा है। इसबगोल की भूसी बाजार में अलग से मिलती है। सोने के पहले आधा या एक तोला भूसी फाँककर पानी पीने पर सबेरे पेट स्वच्छ हो जाता है। यह रेचक (पतले दस्त लानेवाला) नहीं होता, बल्कि आँतों को स्निग्ध और लसीला बनाकर उनमें से बद्ध मल को सरलता से बाहर कर देता है। इस प्रकार कोष्ठबद्धता दूर होने से यह बवासीर में भी लाभ पहुँचाता है। रासायनिक विश्लेषण से बीजों में ऐसा अनुमान किया जाता है कि इससे उत्पन्न होनेवाला लुआब और न पचनेवाली भूसी, दोनों, पेट में एकत्रित मल को अपने साथ बाहर निकाल लाते हैं।
क्रेमलिन

सामंतवादी युग में रूस के विभिन्न नगरों में जो दुर्ग बनाए गए थे वे क्रेमलिन कहलाते हैं। इनमें प्रमुख दुर्ग मास्को, नोव्गोरॉड, काज़ान और प्सकोव, अस्त्राखान और रोस्टोव में हैं। ये दुर्ग लकड़ी अथवा पत्थर की दीवारों से बने थे और रक्षा के निमित्त ऊपर बुर्जियां बनी थीं। ये दुर्ग मध्यकाल में रूसी नागरिकों के धार्मिक और प्रशासनिक केंद्र थे, फलत: इन दुर्गों के भीतर ही राजप्रासाद, गिरजा, सरकारी भवन और बाजार बने थे।
आजकल इस नाम का प्रयोग प्रमुख रूप से मास्को स्थित दुर्ग के लिये होता है। यह डेढ़ मील की परिधि में त्रिभुजाकार दीवारों से घिरा है जो 1492 ई. के आसपास गुलाबी रंग की ईटों से बना था। इसके भीतर विभिन्न कालों के बने अनेक भवन हैं जिनमें कैथिड्रेल ऑव अज़ंप्शन नामक गिरजाघर की स्तूपिका सब भवनों में ऊँची है। इसका बनना 1393 ई. में आरंभ हुआ था। इसके भीतर के अन्य प्रख्यात भवन हैं-विंटर चर्च (यह भी 1393 में बनना आरंभ हुआ था) और कंवेट ऑव अज़म्पशन (जो 1300 के आसपास का बना है)। इस मठ का द्वार गोथिक शैली का है जो 1700 ई. के आसपास रोमांतिक काल में बना था। अधिकांश राजप्रासाद रिनेंसाँ काल के हैं और अधिकांशत: उन्हें इतालवी शिल्पकारों ने बनाया था। इनमें उन लोगों ने रिनेंसाँकालीन वास्तुरूपों को रूसी रुचि के अनुरूप ढालने का प्रयास किया है। ग्रैंड पैलेस नामक राजप्रासाद रास्ट्रेली नामक इतालवी बोरोक वास्तुकार की कृति थी। 1812 में जब नेपौलियन ने मास्को पर आक्रमण किया उस समय यह प्रासाद अग्नि में जलकर नष्ट हो गया। उसके स्थान पर अब 19 वीं शती के पूर्वार्धं में बना एक सादा भवन है।
क्रेमलिन का दृश्य बाहर से अद्भुत जान पड़ता है। दुर्ग की भीमकाय दीवारों के पीछे भवनों की चमकती हुई अनंत स्तूपिकाएँ ओर द्वार तोरणों के पिरामिडाकृत मीनार की भव्यता बाहर से देखते ही बनती है। भीतर वास्तु शैली की विविधता, उनके असीम अलंकरण और भवनों की बेतरतीब पातें भी उतनी ही सशक्त भव्यता का प्रदर्शन करती हैं। तेरहवीं शती के बैजंटाइन कला, 14वीं 15वीं शती की रिनेंसा कला और 16 वीं शती की अपनी रूसी कला और परवर्ती रोमांतिक क्लासिज्म वाली कला, सबका मिश्रण देखने में आता है। फिर भी उनमें रूसी निजस्व की अनुभूति बनी हुई है।
1917 से पूर्व यह सोवियत विरोधी शक्तियों का गढ़ था। साम्यवादी शासन के समय यह सोवियत समाजवादी गणतंत्र का केंद्र था। जिन भवनों में किसी समय राजदरबारी रहते थे उनमें आज सोवियत सरकार के अधिकारी निवास करते थे। पास में ही रेड स्क्वायर है जहाँ राष्ट्रीय अवसरों पर रूसी सैनिक प्रदर्शन होते हैं। इसी स्क्वायर में लेनिन की समाधि है।
ओबरा ताप विद्युत गृह

ओबरा ताप विद्युत गृह भारत के उत्तर प्रदेश राज्य के सोनभद्र जिले के ओबरा नामक स्थान पर है। यह वाराणसी से लगभग १२५ किमी की दूरी पर वाराणसी-शक्तिनगर मार्ग पर स्थित है।
अंडमान एवं निकोबार एड्स नियंत्रण सोसाइटी

अंडमान एवं निकोबार एड्स नियंत्रण सोसायटी के प्रशिक्षण कार्यक्रम

अंडमान एवं निकोबार एड्स नियंत्रण सोसायटी समय-समय पर स्वस्थ कर्मियों के लिए एड्स, टी बी और कई घातक रोगों से जूजने के लिए प्रशिक्षण कार्यक्रम आयोजित करती आई है।

अंडमान एवं निकोबार एड्स नियंत्रण सोसायटी के बारे में सामाजिक जालस्थलों में चर्चा

यूँ तो अंडमान एवं निकोबार एड्स नियंत्रण सोसायटी देश की दूसरी एड्स नियंत्रण सोसाइटियों की तरह काम कार्य पूरे कर रही है, परन्तु इंटरनेट पर यह बात आम हो चुकी है अंडमान एवं निकोबार एड्स नियंत्रण सोसायटी बंद हो चुकी है तथा यहाँ के काम करनेवालों को हटा दिया गया है।
विभाव

विभाव का अर्थ है "कारण"। जिन कारणों से सहृदय सामाजिक के हृदय में स्थित स्थायी भाव उदबुद्ध होता है उन्हें विभाव कहते है। यह दो प्रकार के होते है-

आलंबन विभाव

आलंबन के अंतर्गत आते हैं विषय और आश्रय।

विषय

जिस पात्र के प्रति किसी पात्र के भाव जागृत होते हैं वह विषय है। साहित्य शास्त्र में इस विषय को आलंबन विभाव अथवा 'आलंबन' कहते हैं।

उद्दीपन विभाव

स्थायी भाव को जाग्रत रखने में सहायक कारण उद्दीपन विभाव कहलाते हैं। 
उदाहरण स्वरूप 
(१) वीर रस के स्थायी भाव उत्साह के लिए सामने खड़ा हुआ शत्रु आलंबन विभाव है। शत्रु के साथ सेना, युद्ध के बाजे और शत्रु की दर्पोक्तियां, गर्जना-तर्जना, शस्त्र संचालन आदि उद्दीपन विभाव हैं। 
उद्दीपन विभाव के दो प्रकार माने गये हैं:

बाह्य-गत (बर्हिगत)

अर्थात् वातावरण से संबंधित वस्तुएं। प्राकृतिक दृश्यों की गणना भी इन्हीं के अंर्तगत होती हैं।
शिकोमोरी भाषा

शिकोमोर भाषा कोमोरोस में व्यापक रूप से प्रयुक्त होने वाली भाषा है। यह स्वाहीली बोलियों का एक समूह है लेकिन इसपर अरबी भाषा का प्रभाव मानक स्वाहीली से कहीं अधिक है। प्रत्येक द्वीप की अपनी बोली है; जैसे अंजोउन की शिन्दज़ुआनी, मोहेली की शिम्वाली, मायोत की शिमाओरे और ग्रान्द कोमोरे की शिंगाज़िजा। १९९२ तक इसकी कोई लिपि नहीं थी, लेकिन अरबी और लातिन दोनों लिपियाँ उपयोग में थीं।
शिमासिवा, शिकोमोर भाषा का एक और नाम है, जिसका अर्थ है "द्वीपों की भाषा"। यह यहाँ के राष्ट्रगान उद्ज़िमा वा या मासिवा की भाषा है।
आषाढ कृष्ण षष्ठी

आषाढ कृष्ण षष्ठी भारतीय पंचांग  के अनुसार चतुर्थ माह की इक्कीसवी तिथि है, वर्षान्त में अभी २४९ तिथियाँ अवशिष्ट हैं।
मृत्युलोक

मृत्युलोक (मतलब: ऐसा स्थान जहाँ मृत्यु होती हैं) हिन्दू धर्म में बताये गए लोकों में से एक है। पृथ्वी को मृत्यु लोक कहा जाता है। इसके अतिरिक्त स्वर्गलोक व पाताललोक आदि अन्य भी अनेक लोक हिन्दू धर्म में बताये गए हैं।
भारतीय विदेशी नागरिकता (ओसीआई) योजना

भारतीय विदेशी नागरिकता (ओसीआई) योजना 02.12.2005 से दोहरी नागरिकता प्रदान करने के लिए प्रचालित की गई थी। इसका अर्थ है भारत की नागरिकता के साथ एक विदेशी देश की नागरिकता रखना। एक विदेशी नागरिक, जो 26.01.1950 को भारत का नागरिक बनने का पात्र था या 26.01.1950 के बाद किसी समय भारत का नागरिक था या 15.08.1947 के बाद भारत का हिस्‍सा बनने वाले क्षेत्र का था और उसके बच्‍चे और बच्‍चों के बच्‍चे, बशर्तें कि उसके देश की नागरिकता में स्‍थानीय कानून के अनुसार या अन्‍य रूप में दोहरी नागरिकता की अनुमति है, तो उसे ओसीआई के रूप में पंजीकरण की पात्रता होगी। इन व्‍यक्तियों के अल्‍प वयस्‍क बच्‍चे भी इसके पात्र हैं। जबकि यदि आवेदक पाकिस्‍तान या बंगलादेश का नागरिक रहा है तो उसे ओसीआई की पात्रता नहीं होगी।
१९ मार्च

निधन

1674- काशीबाई छत्रपती शिवाजी महाराज की पत्नी
परशा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

परशा उपजिला बांग्लादेश के पूर्वी भाग में, राजशाही विभाग के नओगाँ जिले में स्थित है।
अमवा गाँव, बिक्रम (पटना)

यातायात

== आदर्श स्थल =माता की मंदीर
लक्मे फैशन वीक

लक्मे फैशन वीक
लक्मे फैशन वीक में जगह लेता है एक द्वि-वार्षिक फैशन इवेंट है मुंबई। इसकी सेहतगाह शो फरवरी में जगह लेता है whiles सर्दी-उत्सव दिखाने के हर अगस्त जगह लेता है। यह एक प्रमुख फैशन घटना भारत में माना जाता है। द्वारा चलाया जाता है फैशन डिजाइन काउंसिल भारत की (एफडीसीआई) और शीर्षक का प्रायोजक है लॅक्मे।
घटना पहली बार १९९९ में जगह अंतरराष्ट्रीय मॉडल इस तरह के रूप में लिया और नाओमी कैंपबेल जैसे भारतीय फिल्मी सितारों और साथ ही दीपिका पादुकोण, मलाइका अरोड़ा खान और अर्जुन रामपाल इसमें भाग लिया है। अंतरराष्ट्रीय लेबल है कि LFW में भाग लिया है में शामिल हैं झोला, डोल्से और गब्बाना और रॉबर्टो कवेली। भारतीय डिजाइनरों के बीच मनीष मल्होत्रा, रोहित बल, तरुण ताहिलियाणीऔर रितु बेरी भाग लिया है [4] घटना। [5] घटना हो गया है इस तरह के रूप में डिजाइनर का कैरियर शुरू करने के लिए जिम्मेदार टॉप्स मुखर्जी। [6]
शमीम हाशिमी

व्यक्तिगत जीवन

हाशिमी सासाराम, बिहार, भारत में पैदा हुआ था। उन्होंने अपनी प्राथमिक शिक्षा मदरसा खानकाह कबीरीया में प्राप्त की। उन्होंने  "आलिम" (स्नातक) 15 की उम्र में प्राप्त की और मदरसा शम्स-उल-हुदा, पटना से फाजिल (फ़ारसी और उर्दू) करने लगे। मदरसा से तालीम पूरा करने के बाद वह पटना विश्वविद्यालय में दाख़िल हुए और उर्दू भाषा और साहित्य में मास्टर की डिग्री प्राप्त की और एडुकेशन में डिप्लोमा किया। पीएचडी में उनके अनुसंधान का थीसिस एक कवि महजूर शमसी के जीवन पर था।  वह उर्दू कविता के दाग देहलवी स्कूल से संबंधित है और अब्र अहसानी गुनौरी के शागिर्दों में से एक हैं। उनका कलमी नाम शमीम हाशिमी है।
कृतघ्न

किसी के द्वारा अपने प्रति किये गये सत्कार्यो को भूल जाने वाले या न मानने वाले व्यक्ति को कृतघ्न कहते हैं तथा इस प्रकार की क्रिया कृतघ्नता कहलाती है।
मर्ग

मर्ग या केदार या चारागाह ऐसे मैदान को कहते हैं जिसमें वृक्षों की बजाए घास व अन्य छोटे पौधे ही उग रहें हों। इसमें अक्सर मवेशी चराए जाते हैं।

अन्य भाषाओं में

मर्ग के लिए संस्कृत में 'मत्ठ​', अंग्रेज़ी में 'मॅडो' (meadow) और फ़ारसी में 'चमनज़ार' (چمنزار‎) कहते हैं।

स्थानों के नामों में

उत्तर भारत (विशेषकर कश्मीर वादी) के कई स्थानों के नामों में यह शब्द आता है, मसलन 'सोनमर्ग' (अर्थ:सोने का मर्ग) और 'गुलमर्ग' (अर्थ: गुलों/फूलों का मर्ग)।
उमेश यादव

उमेश कुमार तिलक यादव (जन्म २५ अक्टूबर १९८७) एक भारतीय क्रिकेट टीम के खिलाड़ी हैं जो वर्तमान में विदर्भ क्रिकेट टीम, भारतीय राष्ट्रीय टीम और इंडियन प्रीमियर लीग में रॉयल चैलेंजर्स बैंगलोर के लिए खेलते हैं। दाएं हाथ के तेज गेंदबाज, यादव ने २००८ से घरेलू स्तर पर विदर्भ के लिए खेलते आ रहे है और टीम के पहले खिलाड़ी हैं जिन्होंने टेस्ट क्रिकेट खेला है। उन्होंने मई २०१० में ज़िम्बाब्वे के खिलाफ अपने एक दिवसीय अंतर्राष्ट्रीय (वनडे) में पदार्पण किया। अगले वर्ष नवंबर में, यादव ने वेस्टइंडीज के खिलाफ टेस्ट क्रिकेट में पदार्पण किया। वह २०१५ के आईसीसी क्रिकेट विश्व कप में भारत के लिए सबसे अधिक विकेट लेने वाले गेंदबाज थे।
इंडियन प्रीमियर लीग में, वह रॉयल चैलेंजर्स बैंगलोर के लिए खेलते हैं। आईपीएल २०१८ की नीलामी में, उन्हें रॉयल चैलेंजर्स बैंगलोर ने ४.२ करोड़ में खरीदा था।

अंतरराष्ट्रीय करियर

मई २०१० में, यादव को चोटिल प्रवीण कुमार, के स्थान पर २०१० आईसीसी विश्व ट्वेन्टी २० के लिए भारत की टीम में बुलाया गया, लेकिन टूर्नामेंट में खेलने का मौका नहीं मिला। उसके बाद उन्हें ज़िम्बाब्वे में मेजबान और श्रीलंका के खिलाफ एक त्रिकोणीय एकदिवसीय श्रृंखला में टीम में शामिल किया गया था। यादव ने टूर्नामेंट में अपना वनडे डेब्यू मुक़ाबला जिम्बाब्वे के खिलाफ किया जिसमें भारतीय टीम को हार का सामना करना पड़ा। २८५ के स्कोर का बचाव करते हुए यादव ने ८ ओवर में बिना विकेट लिए ४८ रन दिये। तीन मैचों में खेलते हुए, यादव ने सिर्फ एक विकेट लिया।
जिम्बाब्वे में त्रिकोणीय श्रृंखला के बाद, यादव टीम में बने रहे। उन्हें एक अन्य गेंदबाज के रूप में शामिल किया गया था जब भारत ने जुलाई में श्रीलंका का दौरा किया था। दिसंबर २०१० में भारत के दक्षिण अफ्रीका दौरे के बाद, यादव को राष्ट्रीय टीम से बाहर कर दिया गया था।
नवंबर २०११ में जब भारत ने वेस्टइंडीज का दौरा किया, तब भारतीय चयनकर्ताओं ने टीम के तेज गेंदबाजों को बदलने का विकल्प चुना। इस दौरान श्रीसंत और प्रवीण कुमार को टीम से बाहर करने का फैसला लिया और यादव और वरुण आरोन को उस साल की शुरुआत में इंग्लैंड के खिलाफ वनडे में अच्छे प्रदर्शन के आधार पर चुना गया। यादव ने पहले मैच में टेस्ट क्रिकेट में पदार्पण किया और पहली पारी में इशांत शर्मा के साथ गेंदबाजी की, हालांकि विकेट लेने में असफल रहे। दूसरी पारी में, स्पिनरों ने गेंदबाजी की शुरुआत की और यादव ने ३६ रन पर २ विकेट लेकर भारत को पांच विकेट से जीत दिलाई। यादव विदर्भ के लिए खेलने वाले पहले क्रिकेटर थे जो टेस्ट क्रिकेट खेलते थे। भारत ने दूसरा टेस्ट मैच भी जीता, और यादव ने श्रृंखला में नौ विकेट लिए।
बीइंग डिफरेंट (पुस्तक)

बीइंग डिफरेण्ट : ऐन इण्डियन चैलेंज टू वेस्टर्न युनिवर्सलिज्म (Being Different: An Indian Challenge to Western Universalism) सन् २०११ में प्रकाशित एक पुस्तक है। इसके लेखक राजीव मल्होत्रा हैं जो भारतीय मूल के अमेरिकी लेखक, वक्ता एवं परोपकारी व्यक्ति हैं। इस पुस्तक का प्रकाशन हार्परकोलिंस ने किया है। यह पुस्तक पश्चिमी संस्कृति के भारत सम्बन्धी दृष्टिकोण को उलटने का काम करती है। यह पुस्तक पश्चिम को धार्मिक दृष्टिकोण से देखते हुए भारत को प्रेक्ष्य से बदलकर प्रेक्षक की अवस्था में ला देती है।
देवेन्द्र सिंह और सुरेश चिपलुणकर ने हिन्दी में इस पुस्तक का अनुवाद 'विभिन्नता : पाश्चात्य सार्वभौमिकता को भारतीय चुनौती' नाम से किया है।
निस्केयर

राष्ट्रीय विज्ञान संचार तथा सूचना स्रोत संस्थान (निस्केयर), राष्ट्रीय विज्ञान संचार संस्थान तथा भारतीय राष्ट्रीय वैज्ञानिक प्रश्वेखन केन्द्र (इंसडॉक) के दिनांक 30 सितम्बर 2002 को हुए विलय के पश्चात अस्तित्व में आया। निस्कॉम तथा इंसडॉक दोनों ही वैज्ञानिनक तथा औद्योगिक अनुसंधान परिषद (सीएसआइआर) के प्रमुखख संस्थान थे जो वैज्ञानिक तथा प्रौद्योगिक सूचना (एस एंड टी) के प्रलेखन तथा प्रचार/प्रसार के लिये समर्पित थे।
हर्पस बी वाइरस

हर्पस बी वाइरस एक विषाणु है।
चाड़ूरा

नामोत्पत्ति

बडगाम शब्द "बड़ा ग्राम (गाँव)" का रूप है।